
a Masteratului în Arta muzicală / Sinteze Muzicologice (2005), în anul 2008 a obţinut titlul 
de Doctor în Muzică, specializarea Etnomuzicologie, cu teza Limbajul muzical al colindelor din 
Transilvania, coordonator ştiinţific prof. univ. dr. Ileana Szenik. Încă din anii studenţiei a 
făcut parte din echipele de cercetare folclorică, realizând culegeri directe în teren, 
specializându-se în transcrierea pe portativ a muzicii vocale tradiționale și în clasificarea 
tipologică muzicală. 


REZUMAT 


În toată Transilvania, cu precădere în Ţinutul Pădurenilor, forma tradiţională a obiceiului de 
nuntă cuprindea o multitudine de acţiuni, însoțite de cântece rituale. Acestea erau dedicate 
miresei, fiind cunoscute sub denumirea de „a miresei” și marcau momentele principale ale 
ritualului, fiind cântate în grup, numai de către fete și femei, cu o voce guturală, puternică, 
într-o manieră solemnă. Din Ţinutului Pădurenilor au fost culese 40 de cântece ce apartin 
unui singur tip melodic, culegeri efectuate pe parcursul a peste o sută de ani de către Bela 
Bartók, Emilia Comișel, Rusalin Ișfănoni, loan Bocșa și Alina Stan. Acest tip melodic are cea 
mai mare vechime și este răspândit în multe zone din Transilvania, atât în cadrul genului, 
cât și în genul liric, în cântecul propriu-zis de stil vechi. 

Cuvinte cheie: cântec ritual de mireasă, tip melodic, Ţinutul Pădurenilor, Hunedoara. 

Ţinutul Pădurenilor cuprinde satele și cătunele aşezate pe culmile 
Munţilor Poiana Ruscă, judeţul Hunedoara, o zonă restrânsă teritorial, dar extrem 
de bogată în ceea ce privește ritualurile folclorice şi repertoriul muzical ce le 
însoțește. La începutul secolului trecut, în cercetările efectuate în teren (peste 110 
de localități din Transilvania), Bela Bartok a ajuns și în această zonă în decembrie 
1913 şi ianuarie 1914, în satele Cerbăl, Ghelari și Feregi, de unde a cules în jur de 80 
de melodii, înregistrate pe fonograf. Impresionat de ceea ce a cules, Bela Bartok a 
scris un studiu, Dialectul muzical al românilor din Hunedoara!, unde a menţionat 
pentru prima dată melodiile de nuntă din Ţinutul Pădurenilor, ca o categorie 
distinctă. Studiul a fost susținut în data de 18 martie 1914 la Budapesta, eveniment 
la care au fost invitați Mărie şi Susana Costa şi cimpoiașul Lăscuș din satul Cerbăl, 
Hunedoara. 

Realizând potenţialul acestei zone, între anii 1946-1961 Ţinutul Pădurenilor 
a fost cercetat de către specialiști de la Institutul de Folclor din Bucureşti, din 
domeniile muzical, literar şi coregrafic: Emilia Comișel, Mariana Kahane, Ilarion 
Cocișiu, Ovidiu Bârlea, în vederea realizării unei ample monografii. Din păcate, 
această monografie nu a ajuns să fie publicată, cercetarea concretizându-se cu 
editarea antologiei? ce cuprinde în jur de 150 de melodii, culese din 12 sate. În 1956 
Mariana Kahane a publicat un studiu asupra cântecelor și jocurilor de nuntă din 
Ţinutul Pădurenilor?, ce constituie o prezentare amănunţită a tipurilor melodice 
identificate în materialul cules în acea perioadă. 

Încadrându-se în şirul culegerilor efectuate în zonă, în anii '80, cercetătorul 
Rusalin Ișfănoni, născut în satul Dăbâca, a realizat la rândul lui, culegeri ample de 
melodii și alte informaţii pe benzi de magnetofon, publicând o impresionantă 
monografie+ a zonei Ținutul Pădurenilor, unde beneficiem de o detaliată descriere 
a tuturor obiceiurilor. 

În perioada aprilie-august 2017, împreună cu prof. univ. dr. loan Bocşa, am 
realizat o amplă cercetare a zonei, parcurgând toate satele și cătunele (31 de 
aşezări) și culegând un material de peste 300 de melodii. 

Menţionăm faptul că satul Cerbăl este singurul care a fost cercetat în toate 
cele patru sesiuni de culegere derulate pe parcursul celor peste o sută de ani, fapt 
ce a ușurat studiul comparativ al tipului melodic vizat de către noi. 

Având la îndemână un material muzical cules în diferite perioade de timp 
(pe parcursul unui secol), repertoriul de nuntă s-a remarcat prin varietatea 


1 Bela Bartók, „Dialectul muzical al românilor din Hunedoara”, în Muzică și poezie, Revista Filarmonicei, 
Editura Fundațiilor Culturale Regale, București, anul I, nr. 4, 1936. 

2 Emilia Comișel, Antologie folclorică din Ținutul Pădurenilor, Editura Muzicală, Bucureşti, 1959. 

3 Mariana Rodan-Kahane, „Cântece și jocuri de nuntă din Ţinutul Pădurenilor, Regiunea Hunedoara”, 
în Revista de Folclor, nr. 1-2, 1956, pp. 172-212. 

4 Rusalin Ișfănoni, Pădurenii Hunedoarei, Editura Mirabilis, București, 2006. 

tipurilor melodice existente precum și prin numărul foarte mare de variante: 2 
melodii din colecţia Romanian Folk Music (Bartók), 14 melodii (publicate) din 
colecția Comișel şi peste 50 de melodii (în curs de publicare) culese în cercetarea 
actuală. 

În urma clasificării muzicale, primul tip melodic din repertoriul de nuntă 
s-a detașat prin multitudinea de variante culese, fiind singurul tip melodic care a 
rezistat peste ani, regăsit în toate cele patru perioade de cercetare a zonei. Înainte 
de a analiza acest tip melodic, propunem o scurtă prezentare a repertoriului de 
nuntă, a momentelor în care se regăseşte cântecul ritual de mireasă și a modului în 
care este interpretat. 

Conform descrierilor realizate despre ritualul de nuntă din oricare parte 
etnografică a României, în forma sa tradițională, acesta însumează mai multe 
momente ceremoniale care sunt însoţite de cântece rituale proprii. O descriere 
foarte amănunţită a nunții (numită în zonă uspăţ) găsim în monografia zonei 
realizată de Rusalin Işfănoni; fără a relua aceste informaţii, dorim să marcăm în 
continuare momentele din ritual și producţiile artistice ce le însoțesc. 

Repertoriul de nuntă din Ţinutul Pădurenilor include producţii literare, 
muzicale (vocale şi instrumentale) şi coregrafice, comparând culegerile efectuate, 
putem afirma că într-un număr mult mai mare decât în alte zone. În ceea ce 
priveşte producţiile literare, în această zonă găsim una dintre cele mai frumoase 
oraţii de conăcărie, de cerere a miresei (unde versurile sunt completate de o 
„Sstrigătură” cu stilemă zonală: Ciu hăi, hăi!); nu se spun iertăciunile ca în alte zone 
şi nu au loc strigături la mireasă, la mire, la nănași sau la găină. 

Cântecul ritual-ceremonial vocal este cunoscut în această zonă sub 
denumirea de „A miresei”. Acesta se cântă doar de către fete şi femei, fiind 
interpretat în grup, cu voce puternică, de piept. Găsim o remarcă importantă în 
studiul Marianei Kahane asupra modului de interpretare a acestor cântece rituale 
de mireasă, fapt constatat şi de către noi, în prezent femeile cântând în aceeaşi 
manieră: „La conturarea caracterului său contribuie şi emisiunea vocală specifică. 
Sunetele emise cu o rezonanță de piept, într-o intensitate forte, constantă şi 
adeseori icnite la sfârşit, capătă o stridenţă și totodată o vigoare care, departe de a 
fi supărătoare, întregește caracterul solemn al cântecului cu o notă de dramatism”5. 
Acest mod de intepretare este deosebit față de regiunile extracarpatice în care 
cântecele rituale pot fi interpretate de către lăutari. 

În ceea ce priveşte tematica literară a cântecelor (a se vedea anexa 
repertoriului), se poate observa o diversitate foarte mare, datorită faptului că aceste 
melodii însoțesc momentele însemnate ale nunții: la pieptănarea miresei (Trandafir 


5 Mariana Rodan-Kahane, Cântece și jocuri de nuntă din Ţinutul Pădurenilor, Regiunea Hunedoara, în 
Revista de Folclor, nr. 1-2, 1956, p. 182. 

în cornu mesît/ Cum mai plâng ochii miresîî/ Unu plânje, unu ba! Că ştie ce-i dragostea 
sau Hai, mireasă, sus la măru/ Să culegem călăpăru/ Călăpăr şi flori mărunte! Să fî le 
punem la frunte), la ultoane (Fii făloasă, tu ultoane/ Că-ți aducem mândră floare), la 
masă, la strângerea zestrei (Strânjeți, fată, țoalele/ Şi le strânje și le plânje/ Că nu ştiu 
une-or ajunge), la despărţirea de părinţi (Sara bună, maica mea! Mulţămeşte-mi dacă-i 
vrea/ Dacă nu, mă duc şi-aşa sau Eu plec, maico, di la tine/ Nu ştiu hi-o rău ori bine/ Peste 
munți la alte curți! La părinți necunoscuţi), pe drum, la apropierea de casa mirelui 
(Soacră mare, ieşi afară/ Că-ți aduc pă noră ta/ Şi-a așa vine o făloasă/ Ca o floare de 
frumoasă), la învelitul miresei. Prezența unor teme literare de înstrăinare, de foarte 
mare sensibilitate, se datorează faptului că tinerii nu aveau ultimul cuvânt de spus 
în alegerea soțului sau faptului că fata urma să părăsească satul natul (De-ai ști, 
fată, un’ te duci/ Nouăzăci de ani să fugi! După tin’ să crească ruji). 


Moment din timpul ritualului de nuntă din Cerişor (reconstiruire) 
Mirii și nănașii însoțiți de un grup de femei care cântă „oalele miresei”, 
înainte de a se desface culmea miresei și plecarea ei la casa mirelui 

p Foto: Rusalin |șfănoni, 2013 


Figura 1. Învălirea miresei sub măr, satul Figura 2. Zestrea miresei așezată pe 
Alun, 19276 culme, moment însoţit de cântecul 
Plânjeți, fată, țoalele” 


Repertoriul instrumental din Ţinutul Pădurenilor cuprinde următoarele 
jocuri: brâu, spic de brâu, de doi, ardeleană; acestea însoțesc toate momentele 
importante din viața satului: colindatul, ritualul de nuntă, jocul duminical. 
Instrumentele specifice erau: cimpoiul, fluierul, doba; la nedei, invitau o „bandă” 
din Banat. Jocurile au o desfășurare anume, cu paşi și desene coregrafice cunoscute 
de întreaga comunitate. 

Din întreg, repertoriul de nuntă se remarcă un tip melodic vocal, susținut 
de foarte multe variante, fiind răspândit în aproape toate satele din Ţinutul 
Pădurenilor (a se vedea anexa repertoriului). Analizând şirul culegerilor efectuate 


6 Tekla Totszegi şi István Pâvai, Muzică, Joc, Tradiţie, Fotografii executate în România de Denis Galloway, 
1926-1932, Hagyományok Háza, Budapesta, 2010, p. 107. 
7 Rusalin Ișfănoni, Comuna Lelese- Monografie, Editura Călăuza v. b., Deva, 2018, p. 291. 

peste ani, am identificat 2 melodii din culegerea Bartok, 6 din culegerea Comișel, 8 
din culegerea Ișfănoni şi 24 din culegerea Bocșa/Stan. Deşi este un tip melodic 
vocal, în 1950, din comuna Lelese, Ilarion Cocişiu a cules și o variantă a acestei 
melodii cântată la cimpoi. 

Analizând pe rând parametrii muzicali, s-au identificat următoarele 
trăsături: 

Textele acestor cântece de nuntă sunt alcătuite numai din versuri 
tetrapodice, atât forma acatalectică, cât și catalectică, ce aduce silabe de 
completare: u (cu cea mai mare frecvenţă), mă și re: 

- vers tetrapodic acatalectic: Eu plec, maico, di la tine/ Fii făloasă, tu ultoane! le-ți, 
mireasă, sara bună! Tu mireasă, după tine! la-ți, mireasă, zîua bună! Grăbi maica de mă 
dete; 

- vers tetrapodic catalectic: Strânjeți, fată, toalele; 

- cu completare de silabă u: Sara bună, eu mă ducu/ De-ai şti, fată, un te duciu/ Haide, 
soro, jos la măru/ Hai, mireasă, sus la măru; 

- cu completare de silabă mă: Sara bună, maica me, mă/ Tu mireasă, tu şi tu mă: 

- cu completare de silabă re: Strîngeți, soro, hainile, re / Sara bună, maica me, re. 


Datorită tempoului larg şi necesității de a susține cântarea, pot să apară 
respiraţii atipice la mijloc de vers; uneori pentru a facilita începerea cântării apar 
interjecţii, fie la începutul rândului melodic 1, fie la mijlocul acestuia. 


Socet, HD 


J = 36 a 3 Grup femei 
i ’ z 3 
7 Zi 57 SE = 
d; SP rh sp = e ” o o PE = 3 | 
Trăn-dă - fir din m, cor - nu me - si, 
e a E Sr A 
ZF a = 
e - r = jo 
Trăn - dă - fir din m, cor - nu - me - sî. 
Var. 1) Var. 2) Var. 3) Var. 1) 
Gods gisil 
st. 3 st. 5 st. 8 st. 6 


PAD 427| Cul. Işfănoni R., 1984, Tr. Stan A. 
Figura 3. Culegere Rusalin Ișfănoni, material documentar 


În cadrul strofei muzicale, versul literar apare întotdeauna repetat. Aceste 
trăsături caracterizează cântecele rituale în general, având origini îndepărtate în 
timp. Asocierea unor texte diferite, neaparținând repertoriului de nuntă, poate fi 
considerată un semn al disoluţiei genului. În materialul nostru am identificat 

plasarea pe acest tip melodic a unui text de seceriş (Haidaţi fete dimpreună) şi unul 
liric, despre seceriș (Soare, cruce la amiaz); considerăm acest aspect ca fiind firesc 
deoarece în această zonă nu se practică obiceiuri de seceriș; oamenii, mergând în 
alte zone la secerat şi simțind nevoia să însoţească această muncă cu un cântec 
ritual, au aplicat un text propriu legat de seceriș, nepreluat din alte zone, pe cea 
mai răspândită melodie rituală de mireasă din Ţinutul Pădurenilor. 

Sistemul ritmic este liber, cu alternanţa celor două modalităţi de 
interpretare parlando / rubato, fiind prezente valori scurte în combinaţie cu valori 
excesiv de lungi. Au fost identificate două structuri ritmice de bază, aferente 
primului şi celui de-al doilea rând melodic: 


IAL L AD] 
J DAJ J DD 


Figura 4. Structuri ritmice 


Valorile lungi, indiferent de poziția lor în melodie, pot avea diferite durate: 
pătrime, pătrime cu punct, doime şi doime cu coroană. Cum am mai afirmat, aceste 
cântece se interpretează în grup, într-un tempo rar, cu caracter solemn, fapt ce 
permite şi o ornamentație bogată. Prezentăm un exemplu cu valori excesiv 
alungite, ce permite și intercalarea unei ornamentații foarte bogate: 

Lelese, HD 
J=42 Achim Maria Tălăucă, 66 


j al i SI = za Erei ~ 
Fi "z CA Lai 5 Că = 
d Dai ratia 
l.hă, Sa - rabu- nă, eu mă du - cu, P? 
D _—a A A A 
4. e ——— =S 3 E $ = IES: 3 
— E, 
Sa = ra bu - nă, eu, mă du - cu, 
3 === ri 
=z 4 Š 5s Aaa 
> Soz ze e- Ei e “o e z 
Dar EP pe poa E 
2.Nici A = Cea) nu mă cul - cu, 
2 
==: 2 le, Ass 
s fe Zi 
bie r z taer = r ro ł == | 
Nici a - 1- cea, nu mă cul - cu. 
Var. 1) Var. 2) Var. = Var. 4) Var. 5) 
= - e x 
r2 a ia atiza BEa ra) 
st. 3,4 st. 3 st. 4,5 st. 6,7 st. 7,8 


PAD 361| Cul. Işfănoni R., 1981, 7r. Stan A. 


Figura 5. Culegere Rusalin Ișfănoni, material documentar 


Scara sonoră a acestui tip este un pentacord major, care poate atinge în 
grav o cvartă de sprijin, iar în acut, în unele variante sexta (doar ornamental). 
Mariana Kahane afirma asupra acestui aspect: „...provenind, probabil, dintr-o 
alunecare, cădere a vocii, caracteristică pentru cântecul de tip străvechi, chiar dacă 
la un moment dat ea se afirmă ca sunet de sprijin”3. 


v 
o- 9 
das | 


Figura 6. Scară sonoră 


Un element important al acestui tip melodic este cel arhitectonic (două 
rânduri melodice AB). Conturul melodic al strofei este destul de unitar, în cadrul 
variantelor, profilurile melodice ale celor două rânduri fiind: 


== =J= 
CP n 
Figura 7. Rând melodic 1 Figura 8. Rând melodic 2 


8 Mariana Rodan-Kahane, Cântece și jocuri de nuntă din Ținutul Pădurenilor, Regiunea Hunedoara, Revista 
de Folclor, nr. 1; 2, 1956, pag. 170. 

Faţă de această stabilitate arhitectonică şi sonoră, variațiile ritmice, melodice, 
cadenţiale și ornamentale își aduc aportul la diversificarea melodiei de la un 
interpret la altul, de la un sat la altul. În alcătuirea tipului melodic, varietatea 
formulelor melodice inițiale a dictat gruparea variantelor, fiind identificate două 
stadii de evoluție: 


1. Stadiul întâi — profilul melodic al formule inițiale este boltit (melodiile din 
culegerea Bart6k); 


formule iniţiale (emistih 1) 


# s 
e 


D mel 


Figura 9. Formule melodice 


A maese; 


.>> 1m Po paria dea SII [| 
= AER eA OL NELAR Aa: va tea i Zi 
NR Do pr EANA Pra: var T a a 
II ip 9 IS e pl Nin CRAI AZ 38 PI PA 


Peg B ec PRI e EI i 
vast pd pis dd ie: edi d Zi 
Pie RF m A- i pe aa 


M.gr: /3c),Cerbăl (Hume doară), Marig Costa (13) Susana Costa (16), 16.L.19/%, 
Figura 10. Bela Bartók, Romanian Folk Music, vol. II, nr. 665r: 


2. Stadiul al doilea — profilul melodic al formule iniţiale este descendent 
(melodiile din culegerile Comişel, Ișfănoni și cele actuale); 


formule iniţiale (emistih 1) 

e oe > o o > = . o o oe e, o o o . 
=> = e == == 

9 mel. 3 mel. 12 mel. 6 mel. 1 mel. 


Figura 11. Formule melodice 

Dobra, HD 
]= 56 Marina Salvina, 59 
Bo n e Eu cl 
Hai mi - rea - să sus la mă- ru, 
m Zo 
é Ze p Do = 
Hai mi - rea - să sus la mă- ru. te 


PAD 249| Cul. Bocşa I., Stan A., 2017, Tr. Stan A. 


Figura 12. Culegere Bocșa/Stan, anul 2017, material documentar 


Dacă privim această evoluţie pe parcursul a o sută de ani, nu putem 
identifica exact perioada când s-a produs această modificare a profilului formulei 
inițiale. În culegerea Comișel (anii '50) era consemnată doar a doua etapă de 
evoluţie. În mod surprinzător, am descoperit în materialul cules de către Ișfănoni 
(anii '80) o melodie care prezintă pe parcursul cântării strofelor muzicale ambele 
stadii de evoluţie. În culegerea actuală am identificat doar al doilea stadiu de 
evoluţie. 


Cerbăl, HD 
Costa Maria, 59 
, ~ Vlad Valeria, 59 


bar Pe ESD a ial 


J=38 


I.De-ai şti fa - tă un' te du - şiu, 
ir PE: 
a zta s z zS = 
GiT G ia me mel 
De-ai şti fa - tă un' te du şiu. 


É s Tsira] 


PAD 409| Cul. Işfănoni R., 1983, Tr. Stan A. 


Figura 13. Culegere Rusalin Ișfănoni, material documentar 


Cadenţa finală se așază invariabil pe sunetul sol, treapta 1, sunet cu 
valoare lungă. Cadenţa primului rând melodic, în funcţie de durata ultimelor două 
sunete, poate fi interpretată a fi pe sunetul sol, sau pe sunetul la. În acest sens, 
oferim câteva exemple de variaţii ritmice întâlnite la finalul rândului melodic 1 

(ultimul picior metric), precum şi variațiile ornamentale prin care se aşază cadenţa 
interioară: 


Figura 14. Formule cadenţiale 


Putem observa faptul că indiferent de nota care are durata mai mare (sol 
sau la), sunetul sol este atins de fiecare dată, la finalul rândul melodic unu. În 
cercetarea noastră în teren am cules şi o variantă din satul Poieniţa Voinii ce aduce 
deplasarea cadenţei finale pe treapta a doua și amplificarea formei la 4 rânduri 
melodice: AABC, cadenţe 1122. 


Poienița Voinii, HD 


J=52 Rădoane Victoria, 72 
3 
= ; 
= 
Sa - ra bu - nă, mai - ca me, măi, 
=S 
e 


Mul - ţă - meş - Ce-mi , da - că-i vrię, 
— 2 TA 
dtz pop osti | 
Ă = O 
Da - că nu, mă duc ş-a - şă. 


Var. 1) Var. 2) Var. 3) Var. 4) 


SO PIE Ep 


str. 2 str. 2 str. 3 str. 3 


PAD 063| Cul. Bocşa I., Stan A., 2017, Tr. Stan A. 


Figura 15. Culegere Bocșa/Stan, material documentar 


Cu toate că este cântat de către femei, în grup, acest tip melodic este foarte 
bogat ornamentat. În funcţie de intensitatea și durata cu care se execută, s-au 

întâlnit note melodice de pasaj, de schimb (scrise cu caractere mari), mordente și 
ornamente propriu-zise (scrise cu caractere mici) de tipul: apogiaturi simple, duble, 
triple, multiple, anterioare şi posterioare. De mai mare interes decât inventarierea 
acestor categorii, este identificarea sunetelor care suportă cele mai multe variaţii 
ornamentale. 

Primul sunet al melodiei este atacat în mai multe modalități: 


Ge ee pe pe] 


Figura 16. Formule de incipit 


Silaba a patra din primul rând melodic aduce frecvent variaţii ritmice, 
melodice și/sau ornamentale: 


poo EEE ra Ca ZEPI E PEEE 


> n 
A la) 
bi P aA 


Figura 17. Formule pentru silaba a patra 


Pe lângă cele două exemple oferite, care au o mare frecvență, aproape fiecare silabă 
a melodiei poate aduce noi ornamente, de la variantă la variantă. 

Varianta instrumentală culeasă în 1950 de către Ilarion Cocişiu este cântată 
la cimpoi (bâzoiul în la), pe pentacordul major do-sol. Cercetătorul Rusalin Ișfănoni 
afirma: „Din casă, din încăperea în care se pieptăna mireasa, răzbătea muzica: 
sunetul unui cimpoi, sau al unui fluier, sau a unui alt instrument. Era Cântecul 
miresei, un cântec ritual, duios, care se relua de mai multe ori până când se termina 
pregătitul miresei”?. 


9 Rusalin Ișfănoni, Pădurenii Hunedoarei, Editura Mirabilis, 2006, pag. 213. 

Figura 18. Emilia Comișel, Antologie folclorică din Ţinutul Pădurenilor, nr. 37 


Studiul Marianei Kahane ne este foarte util în a formula câteva concluzii și 


reprezintă un reper binevenit pentru a realiza o comparaţie cu materialul cules în 
prezent de către noi, la 70 de ani distanţă. In finalul prezentării acestui tip melodic, 
cercetătoarea afirma următoarele: 


„este un tip unitar cu variante foarte apropiate, cristalizat, aproape 
pietrificat, al cărui proces de creație aproape s-a încheiat....este cel mai 
răspândit tip”!. Suntem întru totul de acord, susținând această afirmație 
prin faptul că în 2017 au fost culese încă 24 de variante ale acestui tip 
melodic! 

„adăugând la aceastea materialul sonor redus, ca şi caracterul său solemn, 
înclinăm a-l socoti cel mai vechi tip melodic al cântecului miresei”. 
Menţionăm că este singurul tip melodic identificat în culegerile Bartok, 
Comișel, Ișfănoni, Bocşa/Stan, niciun alt tip melodic din repertoriul de 
nuntă neavând această continuitate. Dacă a fost cules pentru prima dată în 
1913, cu siguranţă că s-a cântat cu sute de ani înainte! 

„este important de semnalat faptul că prezintă înrudiri foarte strânse cu 
tipul nupţial arhaic din alte regiuni ale Transilvaniei”. Prezentăm spre 
exemplificare două melodii de nuntă din zonele Sălaj și Bihor: 


10 Toate citatele date sunt din Mariana Kahane, Cântece și jocuri de nuntă din Ţinutul Pădurenilor, Regiunea 
Hunedoara, în Revista de Folclor, Nr. 1; 2, 1956, pag. 182. 

50. Năfrămuţă-n col nesi 
us coru mesi Stupini, Hida, SJ 
Terec Maria, 74 
Şerban Violica, 63 


FEA 


Nă- fră - mu-ță-n col-țu me- sî, Mân-druplânguă - chiimi-re- sî 


[S3079] Cul. Bocşa 1., studenți, 2006; Tr. Stan A 
Figura 19. Ioan Bocșa, Muzică vocală tradițională din Sălaj, nr. 50 
125. HORA MIRESII 


Mg. 890/103 loşia (Oradea) 
aug. 1963 Igna Ana, 36 ani 


Poco rubato (A-152) 


mni -IEA - SĂ. — 


Qi, ——— le -rum - da der 
Figura 20. Traian Mârza, Folclor muzical din Bihor, nr. 125 


e „îl recunoaștem parțial în melodica unor cântece propriu-zise (obișnuite, 
neocazionale) din Transilvania și Banat...”. Prezentăm spre exemplificare 
două cântece doinite din Banat şi Bihor: 


: Pavel Rusmir, 49 ani, 
> Borloveni 
Poco rubato A a SA 


maar TD E Aa 
m gi Php aa D'aa! 
PEPE Ri. ANA ANS CA LE 35 SIC ERE E 


Ba_—— cro-, Dosm-nie. pră— mh- da- mà, B3— Cio, Doamne, pră- mi-. da, mà. 


Baci-o, Doamnie, pră mîndra, mă (bis) la o rupe, ia o leagă (bis) 
ă ia-m rupsă inima, mă (bis) C-un fir de mătasă niagră. (bis) 


Figura 21. Nicolae Ursu, Cântece şi jocuri populare româneşti din Valea Almăjului 

344. HOI, MAICĂ, BADE MĂ LASĂ 


Mg. 1872/155 Picleu 


oct. 1969 Madar Maria, 56 ani 
N 


Parlando rubato (g)=224) 


ta - să şi Ciu - cur ver ~- de 


TE ai 


È 
Cp 


SE N IS a = 
Z SS = 


mai - că ba - de E ai la 


Figura 22. Traian Mârza, Folclor muzical din Bihor, nr. 344 


Având în vedere structura sonoră arhaică a acestui tip melodic, bazată pe 
un pentacord major, modalitatea de interpretare solemnă, cu voce metalică, 
guturală, specifică cântării rituale, ritmul ceremonios și răspândirea lui în aproape 
toate satele din Ţinutul Pădurenilor, la rândul nostru îl considerăm cel mai vechi și 
cel mai unitar tip melodic din repertoriul de nuntă. 

Anexă 


[Tabel nr. 1] Răspândirea tipul melodic 1 de nuntă din Ţinutul Pădurenilor 


Localitatea Culegătorul şi anul culegerii, titlul cântecului 
Bela Bartók 1913-1914 Emilia Comișel și echipa de cercetători 1933-1954 Rusalin Ișfănoni 1980-1983 Ioan Bocșa şi Alina Stan 2017 
Alun Eu plec, maico, di la tine 
Bătrâna Strângeţi, soro, hainele Haide, soro, jos la măr Haidă, soro, jos la măr 
Grăbi maica de mă dete 
Cerbăl Soacră marie, ieşi afară Plânge-mă, măicuţa me De-ai şti fată un! te duci Ie-ți mireasă ziua-i bună 
Soacră marie, ieşi afară 

Cerişor Sara bună, eu mă duc Sara bună, eu mă duc De-ai şti, fată, un' te duci 
Dăbâca Sara bună, maica me Sara bună, maica me 

Soare, cruce la amiaz (text liric) 
Feregi Haide, soro, jos la măr 

Sara bună, eu mă duc 
Hășdău Sara bună, maica me 

Ie-ţi, mireasă, ziua bună 
Lelese Pă drum - cimpoi Sara bună, eu mă duc Sara-i bună, eu mă duc 


Merișorul de Munte 


Hai mireasă sus la măr 


Muncelu Mare 


Tu mireasă, după tine 


Muncelu Mic 


Fii făloasă, tu, ultoane 


Poiana Răchiţelii 


Tu mireasă după tine 


Cum mai plâng ochii miresii 


Poienița Voinii 


Sara bună, maica mea 


Sara bună, eu mă duc 


Rădulești Ie-ţi, mireasă, ziua bună 

Ia-ţi, mireasă, ziua bună 

Haidaţi fete dimpreună (text seceriș) 
Ruda Strânge-ţi, fată, țoalele 
Socet Tu, mireasă, tu și tu Cum mai plâng ochii miresîi 

Cum mai plâng ochii miresîi Tu mireasă, după tine 

Sohodol Sara bună, eu mă duc 
Vadu Dobrii Sara bună, maica me 
TOTAL 2 cântece 6 cântece 8 cântece 24 cântece 

